Notum sit omnibus futuris et presentibus quod ego Antelmus de Digonia dedi Deo et sancte Marie de Firmitate et monachis ejusdem loci prata sub Li, in manu domni Bartholomei abbatis de Firmitate. Medietatem pratorum tenebat a me in casamento Bernardus de la Moneia, aliam medietatem habebat Hugo de Dalmairei in gageria pro.LXV. solidis; quam precepi ut redimerent monachi eamque possident in perpetuum. Aliam medietatem dederat eis Bernardus de la Moneia, me laudante. Hujus rei testes: Costablus, presbiter, Hugo Antelmus, Hugo de Dalmairei, Odo Coirelez, Berengarius, conversus Firmitatis.